**PLANIFICACIÓ ESTRATÈGICA ATG 2024-2027**

**Proposta de Treball**

**Objectiu**

Elaborar la planificació estratègica que guiï l’acció de l’ATG per al període 2024-2027, d’acord amb l’avaluació de la planificació 2021-2024 i a la consegüent diagnosi actual, incloent una anàlisi general i una anàlisi per cercles / comissions.

**Temporalitat**

El procés de planificació estratègica s’inicia el desembre de 2024 i ha d’estar acabat el març de 2025.

**Context**

La nova ordre demana un esforç inicial de diagnòstic global, que se circumscriu dins el servei 4 de Diagnòstic-Intercooperació. L’ATG entoma aquest encàrrec des de l’experiència prèvia en aquest àmbit, incorporant els aprenentatges del camí recorregut. En aquest sentit, es parteix de les consideracions següents:

* La planificació 2024-2027 ha de ser vertebradora de l’acció de l’ATG, evitant que “planificació” i “treball-ordre” vagin per separat, com ha passat anteriorment
* En aquest sentit, la planificació incorporarà els indicadors de justificació de l’ordre en el procés de seguiment i avaluació, fent convergir objectius, accions i indicadors
* Els treballs d’avaluació i planificació que es duran a terme en els propers mesos (desembre 2024 - març 2025) i que resultaran en el nou Pla, es faran de manera conjunta, per tal de fer el procés més àgil i productiu

**Pla de treball per al disseny de la planificació 2024-2027**

1. **Entrevistes a les persones tècniques de l’ATG**

* Descripció
	+ Es farà una entrevista individual a cadascuna de les diverses persones tècniques de l’ATG, per recollir les seves impressions i propostes de cara a la planificació de l’ATG
* Objectius
	+ Recollir elements per a l’avaluació la planificació 2021-2024, en l’àmbit o àmbits de treball corresponents a la persona entrevistada
	+ Recollir propostes per al disseny de la planificació 2024-2027, en l’àmbit o àmbits de treball corresponents a la persona entrevistada
* Metodologia
	+ Entrevistes semiestructurades de durada aproximada de 1,5h. Les entrevistes seran conduïdes per ilabso i es faran, preferentment, de manera presencial
* Producte
	+ Resum de les entrevistes ressaltant els aspectes més destacats (avaluació, diagnosi, planificació)
1. **Proposta inicial de planificació**
* Descripció
	+ Es farà una proposta inicial de planificació en base als resultats de les entrevistes i el contrast i revisió de la planificació anterior, en congruència amb la proposta presentada a la subvenció
* Objectius
	+ Disposar d’un primer document de planificació per poder elevar a consideració del Consell Rector
* Metodologia
	+ Síntesi de les entrevistes i recull de propostes en un document integrat
* Producte
	+ Proposta inicial de planificació, incloent
		- Avaluació 2021-2024
		- Diagnosi actual i propostes 2024-2027, a nivell ATG general
		- Diagnosi actual i propostes 2024-2027, per cercles (Cultura, Cures, Agroeco)
1. **Sessió de validació amb el Consell Rector**
* Descripció
	+ Es treballarà la proposta inicial de planificació al Consell Rector, incorporant a la visió tècnica les percepcions de les diferents organitzacions representatives de l‘ATG
* Objectius
	+ Enriquir i consensuar la proposta inicial de planificació, alineant-la amb la visió i missió definides pel Consell Rector
* Metodologia
	+ Dinàmica de treball participativa, integrada en l’ordre del dia d’una de les sessions previstes del Consell Rector
* Producte
	+ Recull de propostes, aportacions i modificacions proposades a la planificació 2024-2027
1. **Sessió de treball en espai estratègic**
* Descripció
	+ Es compartirà la proposta de planificació sorgida del Consell Rector al conjunt d’organitzacions de l’ATG
* Objectius
	+ Enriquir i complementar la proposta de planificació
* Metodologia
	+ Dinàmica de treball participativa, integrada en l’ordre del dia d’un dels espais estratègics de l’ATG
* Producte
	+ Recull de propostes, aportacions i modificacions proposades a la planificació 2024-2027
1. **Proposta final de planificació**
* Descripció
	+ Es farà una proposta de planificació per al seu seguiment i avaluació al llarg del període 2024-2027
* Objectius
	+ Disposar d’un document que guiï i faciliti l’acció de l’ATG en els propers anys
* Metodologia
	+ Integració en un document final de les propostes recollides al llarg del procés d’avaluació i planificació
* Producte
	+ Proposta esquemàtica de planificació 2024-2027
	+ Proposta de seguiment i avaluació

**Governança**

Els treballs del servei 4 de Diagnòstic-Intercooperació es lideraran des de la cooperativa ilabso, amb el suport de la cooperativa Resilience Earth. A nivell tècnic, el referent de l’ATG serà en Dani Vidal. Les propostes que sorgeixin d’aquest servei es validaran al Consell Rector i, si escau, es podran debatre i enriquir als espais estratègics de l’ATG (taules territorials, assemblees o equivalents).

**Cronograma**

|  |  |  |
| --- | --- | --- |
|   | 2024 | 2025 |
|   | desembre | gener | febrer | març |
| 1.Entrevistes a persones tècniques |   |   |   |   |
| 2.Proposta inicial de planificació |   |   |   |   |
| 3.Sessió de validació amb CR |   |   |   |   |
| 4.Sessió de treball en espai estratègic |   |   |   |   |
| 5.Document final de planificació |   |   |   |   |